Denne artikkelen omhandler Rimi Norge.  For Rimi Baltic, se Rimi Baltic.

**Rimi** **Norge** (tidligere **RIMI 500, RIMI 1000, RIMI 800 og RIMI**) var tidligere en norsk landsdekkende lavpris kjedekonsept innenfor dagligvarehandel under Coop Norge SA (2015), ICA Norge AS (2003–2015), Hakon Gruppen (1992–2003), Hagen-Gruppen (1985-1992) og Stein Erik Hagen (1977–1985).

Konseptet gikk ut på lavprisbutikker og tilbød for det meste «hverdagsvarer».

Kjeden sammen med morselskapet ICA Norge ble i 2014 solgt til Coop Norge SA, som ble godkjent i mars 2015 av konkurransetilsynet grunnet lav omsetning i flere år og fare for konkurs. Siste Rimi-butikken ble lagt ned i 2016 og omgjort til enten EXTRA (Coop) eller til Coop Prix.

Butikkene ble drevet både som franchise og som filialer eid og drevet direkte av ICA-konsernet. 

Ved nedleggelsen av kjeden i 2015–2016 hadde Rimi 310 butikker i hele Norge. 

* RIMI 500-butikk i Ski, Akershus i 1981.RIMI 500-butikk i Ski, Akershus i 1981.
* RIMI 1000-butikk på Lisenteret, Nittedal, Akershus i 1986.RIMI 1000-butikk på Lisenteret, Nittedal, Akershus i 1986.
* RIMI-butikk på Blødekjær i 1996 med den nye grafiske profilen som ble introdusert i 1990 av Hagen-Gruppen AS .RIMI-butikk på Blødekjær i 1996 med den nye grafiske profilen som ble introdusert i 1990 av Hagen-Gruppen AS .
* RIMI-butikk på Siggerud i 2003 med den nye grafiske profilen som ble introdusert i 2002 av Hakon Gruppen AS.RIMI-butikk på Siggerud i 2003 med den nye grafiske profilen som ble introdusert i 2002 av Hakon Gruppen AS.
* RIMI-butikk på Ørebekk var den første butikken i Norge med den nye grafiske profilen som ble introdusert i 2005 av ICA Norge AS.RIMI-butikk på Ørebekk var den første butikken i Norge med den nye grafiske profilen som ble introdusert i 2005 av ICA Norge AS.
* Rimi-butikk på Jar var den første butikken i Norge med den nye grafiske profilen som ble introdusert i 2008 av ICA Norge AS.Rimi-butikk på Jar var den første butikken i Norge med den nye grafiske profilen som ble introdusert i 2008 av ICA Norge AS.
* Rimi Festningen blir til EXTRA Festningen i 2016 etter oppkjøpet fra Coop Norge SA.Rimi Festningen blir til EXTRA Festningen i 2016 etter oppkjøpet fra Coop Norge SA.
* Rimi Øra blir Bunnpris Øra i 2015. En av få butikkene som ikke ble med over til Coop Norge SA etter oppkjøpet og ble solgt til Bunnpris.Rimi Øra blir Bunnpris Øra i 2015. En av få butikkene som ikke ble med over til Coop Norge SA etter oppkjøpet og ble solgt til Bunnpris.

Historie
--------

### **RIMI 500, RIMI 1000 og RIMI**

Rimi ble startet i 1977 av Stein Erik Hagen under navnet RIMI 500 ved at han omprofilerte en av Matkroken VIVO butikkene i Oslo/Akershus-området som han hadde fått av faren sin Odd Hagen i Hagen-Gruppen og VIVO-kjeden etter å ha droppet ut av skolen året før. Butikkene hadde slagordet «Vi gjør Norge billigere» og senere «Enklest er billigst» som varte i en årrekke. Etterhvert som RIMI 500 butikkene gjorde det bra i 80-årene ble flere og flere av Matkroken VIVO butikkene omprofilert til RIMI eller RIMI 500 samt andre lokale dagligvare forretninger rundt i Norge. I 1985 fikk Stein Erik Hagen full kontroll over farens firma Hagen-Gruppen og alle Matkroken butikkene (som hadde forlatt VIVO-kjeden i 1980) under selskapet og samlet begge kjedene (RIMI og Matkroken) under et eierskap. Første RIMI stormarkedet med 1000 varer i sortimentet ble åpnet i 1986 på Hadeland som RIMI 1000. 

I begynnelsen hadde hver butikk et sortiment med 500 forskjellige produkter som er igjen gjenspeilet i navnet, etterhvert åpnet man flere butikker kun under navnet RIMI grunnet at man enten hadde mindre eller mer enn 500 varer i sortimentet men under 1000 og stormarked butikkene med 1000 varer eller mer under navnet RIMI 1000. 

* RIMI 500 logo 1977–1988RIMI 500 logo 1977–1988
* RIMI logo 1985–1988RIMI logo 1985–1988
* RIMI 1000 logo 1986–1988RIMI 1000 logo 1986–1988

### **RIMI 800**

I 1988 ble dagligvarekjeden SPAR 800 som var eid av grossistfirmaet Joh. Johannson AS (Senere ble til NorgesGruppen) og etablert i 1977 kjøpt opp av Hagen-Gruppen og slått sammen med RIMI, RIMI 500 og RIMI 1000 til RIMI 800. RIMI fikk da en ny grafisk profil til alle butikkene sine og den berømte RIMI-stjernen ved å kombinere logoen fra begge kjedene. Denne sammenslåingen gjorde at RIMI ble til en landsdekkende kjede i Norge. 

I 1990 ble navnet endret fra RIMI 800 til kun RIMI ettersom Hagen-Gruppen var bekymret for at butikkene kunne bli forvekslet med Reitan’s nylige etablerte butikkjede REMA 1000.

* SPAR 800 logo 1977–1988SPAR 800 logo 1977–1988
* RIMI 800 logo 1988–1990RIMI 800 logo 1988–1990

### **RIMI og RIMI Norge**

I 1992 solgte Hagen 30 prosent av kjeden til svenske ICA AB, før han senere solgte ytterligere 15 prosent til samme selskap. Dette ble gjort da ICA AB ville ekspandere ICA kjeden i Europa og Skandinavia til blant annet Norge i form av franchise og leid konsept og samme ville Hagen-Gruppen med RIMI kjeden i Sverige. Avtalen ble gjort sånn at Hagen-Gruppen (senere skiftet navn til Hakon Gruppen) skulle drive ICA kjeden i Norge og stå for varesortimentet og samme med ICA AB skulle drive RIMI kjeden i Sverige. Første test butikken ble åpnet i Stockholm i Sverige i desember 1991 av Hagen-Gruppen, mens første 20 RIMI butikker fra ICA AB ble åpnet i 1992 ved å omprofilere ICA butikker.

I 1993 ble det opprettet et samarbeidsavtale og oppkjøp 50% av hverandre (ICA AB 50% og Hakon Gruppen 50%). RIMI ble også omgjort til RIMI Norge for å skille fra sine utenlandske RIMI butikk konseptene.

I 1994 åpnet RIMI butikk i Finland drevet av finske Kesko OY.

I 1995 kom nye stormarked konseptet RIMI Stormarked som skulle konkurrere med ICA Norge og prøve gjøre RIMI navnet mer utbredt som også en supermarked konsept istedenfor kun ICA i Norge.

I 1997 åpnet RIMI butikk i Riga, Latvia drevet av RIMI Baltija SIA under Hakon Gruppen og ICA AB.

I 1998 inngikk Hagen Gruppen og ICA AB en avtale om å selge halve konsernet til nederlandske Koninklijke Ahold. 17. september 1998 åpnet butikk nummer 500 i Bergen, Norge. 

I 1999 hadde RIMI butikker i Norge (RIMI Norge under Hakon Gruppen), Sverige (RIMI Sverige under ICA AB), Finland (RIMI Finland under Kesko OY) og Baltiske landene (RIMI Baltija SIA under Hakon Gruppen og ICA AB). Fordelt på antall butikker i Norge: 500, Sverige: 82, Finland: 45 og Baltiske landene: 34.

I 2002 ble alle RIMI og RIMI Stormarked butikkene bygget om og fikk en ny grafisk profilendring for å snu den negative utviklingen RIMIs markedsandel hadde i Norge.

I 2003 ble RIMI og andre kjedene under Hakon Gruppen underlagt ICA AB 100% da Hakon Gruppen valgte å selge resterende aksjer til ICA AB og ble omgjort til ICA Norge AS.

I 2004 ble det bestemt av ICA AB og Kesko OY at de skulle legge ned RIMI kjeden i Sverige og Finland og heller fokusere og samarbeide på det voksende markedet i Baltiske landene og opprettet RIMI Baltic ved sammenslåing av RIMI Sverige, RIMI Finland og RIMI Baltija SIA med eierskap 50% ICA AB og 50% Kesko OY. Hagen solgte også sin siste personlige eierandel (20 prosent) til ICA AB og Koninklijke Ahold.

I 2005 fikk RIMI en ny profil fra å fokusere rundt fargen rød til gul siden man mente på den tiden at gul var forbundet mer til lavprisbutikker enn rød. Første butikken som fikk nye profilen var RIMI på Ørebrekk. RIMI Stormarked ble også avviklet etter mange år med underskudd og lite markedsandel og ICA Norge ville fronte og satse mer på ICA navnet i Norge, butikkene ble omprofilert til enten RIMI, ICA Supermarked eller ICA MAXI.

I 2006 gikk Kesko OY ut av RIMI Baltic samarbeidet og solgte sine 50% til ICA AB som ble eneeier.

I 2008 ble RIMI butikkene bygget om og ble omprofilert til Rimi og fikk tilbake sin rød farge og en mer ICA utsende som sånn ICA Supermarked og ICA Nær butikkene hadde, fikk også ICAs standard varesortiment og droppet ut sine egne RIMI varer og lavprisvarer fra tidligere Hakon Gruppen. Første butikken med nye profilen var Rimi på Jar.

* RIMI logo 1990–2002RIMI logo 1990–2002
* RIMI logo 2002–2005RIMI logo 2002–2005
* RIMI logo 2005–2008RIMI logo 2005–2008

### **Rimi Norge**

I juni 2011 hadde kjeden 276 butikker i Norge. Samme sommeren opprettet Rimi Norge en ny test kjede og konsept under navnet Mini-Rimi, som skulle være med på å erstatte de aller minste butikkene i ICA-Nær kjeden, siden ICA-Nær kjeden ble besluttet å legges ned i løpet av 2012. Mini-Rimi ble testet på noen utvalgte butikker som var enten for liten til å være Rimi butikk eller ikke ville være en del av Matkroken. Test konseptet Mini-Rimi ble avsluttet i 2012 etter at ICA Norge omstrukturerte og Mini-Rimi ikke ble en del av de 3 hoved kjedene ICA Norge ville satse fullt på i Norge som var da (ICA, Rimi og Matkroken).. Rimi hadde per august 2011 en markedsandel i det norske dagligvaremarkedet på 5,9 prosent. 

Rimi sammen med morselskapet ICA Norge AS ble kjøpt opp av Coop Norge SA i oktober 2014 som ble godkjent i mars 2015. Kjeden Rimi sammen med ICA ble valgt å avvikles og butikkene omprofileres til enten Extra (Coop), Coop Prix eller Coop Mega som ble gjort fra 2015–2016. Matkroken fortsetter som et eget konsept og kjede i Coop Norge SA etter oppkjøpet.    Den siste Rimi-butikken forsvant i 2016.

Rimi-navnet lever fortsatt i de baltiske stater under kjedenavnet Rimi Baltic. Svenske ICA AB har 151 Rimi-butikker i Baltikum, fordelt på 84 supermarkeder og 67 hypermarkeder, samt 95 lavprisbutikker.[]

Rimi logo 2008–2015

Referanser
----------

1. ↑  «Coop kjøper ICA Norge». *www.ba.no*. 6. oktober 2014. Besøkt 20. februar 2016.
2. ↑  «ICA Norge tapte 385 millioner i 2014, Ved utgangen året hadde Rimi 310 butikker (-8), og en omsetning på 9,2 milliarder kroner.». 11. februar 2015. Besøkt 5. januar 2024.
3. ↑  Bjørn Haugan (29. januar 2012). «Det er han jeg kan takke». *E24*. Besøkt 24. november 2021.
4. ↑  «NÄR RIMI KOM till Sverige fra ica-historien.se». Besøkt 5. januar 2024.
5. ↑  «Fakta om RIMI fra arkiverte siden hakon.no». 11. oktober 1999. Archived from the original on 11. oktober 1999. Besøkt 5. januar 2024. CS1-vedlikehold: Uheldig URL (link)
6. 1 2  «RIMI – Vi gjør Norge billigere fra arkiverte siden». 11. oktober 1999. Archived from the original on 11. oktober 1999. Besøkt 5. januar 2024. CS1-vedlikehold: Uheldig URL (link)
7. ↑  «Delårsrapport ICA AB» (PDF). ICA AB. 17. august 2011. Besøkt 29. oktober 2011. [*død lenke*]
8. 1 2  «ICA Baltic, Kesko sign final agreement fra Baltictimes.com». 6. januar 2005. Besøkt 5. januar 2024.
9. ↑  «Vil selge Ica Maxi». Aftenposten. 17. august 2011. Besøkt 29. oktober 2011.
10. ↑  «Ny Rimi-profil testes ut på Ørebekk fra Fredrikstads blad». 15. januar 2005. Besøkt 5. januar 2024.
11. ↑  «Rimi-Svein blir ICA-Svein». RanaBlad. 26. oktober 2004. Besøkt 5. januar 2024.
12. ↑  «Rett og rødt i nye Rimi fra Dagligvarehandelen.no». 22. september 2008. Besøkt 5. januar 2024.
13. ↑  «Nye Rimi nest best i test fra Dagligvarehandelen.no». 29. september 2008. Besøkt 5. januar 2024.
14. ↑  «Lanserer nytt Rimi-konsept fra Kreativforum.no». 23. februar 2009. Besøkt 5. januar 2024.
15. ↑  «Dette er ICA, fra arkiverte nettsiden ICA.no». 19. mars 2015. Archived from the original on 19. mars 2015. Besøkt 23. desember 2023. CS1-vedlikehold: Uheldig URL (link)
16. ↑  «Her er Mini-Rimi fra Dagligvarehandelen.no». 11. august 2011. Besøkt 5. januar 2024.
17. ↑  «Mini-Rimi forsvinner fra Dagligvarehandelen.no». 11. desember 2012. Besøkt 5. januar 2024.
18. ↑  Knut Kristian Hauger (23. august 2011). «Rimi satser i tøft marked». Kampanje.com. Arkivert fra originalen 4. oktober 2011. Besøkt 29. oktober 2011.
19. ↑  «Coop kjøper ICA Norge, NRK.no». *nrk.no*. Besøkt 23. desember 2023.
20. ↑  «Coop kjøper ICA Norge». *www.ba.no*. 6. oktober 2014. Besøkt 20. februar 2016.
21. ↑  «Coop får lov til å kjøpe Ica». *Aftenposten*. Besøkt 20. februar 2016.
22. ↑  «Kunngjøringer – Brønnøysundregistrene». *w2.berg.no*. Besøkt 11. desember 2015.
23. ↑  Konkurransetilsynet sier ja til Coop-Ica
24. ↑  Dalen, Astrid. «Her fjernes et av de aller siste Rimi-skiltene». *E24*. Besøkt 19. juni 2016.

Eksterne lenker
---------------

* Arkivert hjemmeside fra 2016
* Arkivert hjemmeside fra 2005
* Arkivert hjemmeside fra 1999

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon
 |